14/04/2015 | Administración LocalMunicipal
Santiago de Compostela
Servizo de Contratación
Servizo de mantemento do alumeado público, instalacións eléctricas dos locais municipais e instalación do alumeado ornamental dos monumentos do Concello de Santiago de Compostela

ANUNCIO DE LICITACIÓN DO CONCELLO DE SANTIAGO DE COMPOSTELA OBXECTO DO CONTRATO: servizo de mantemento do alumeado público, instalacións eléctricas dos locais municipais e instalacións do alumeado ornamental dos monumentos do Concello de Santiago de Compostela. REFERENCIA DO EXPEDIENTE: CON/1/2015. TIPO DE LICITACIÓN: 1.038.878,86 euros/ano. PRAZO DE EXECUCIÓN: establécese un prazo de execución de 2 anos. ADXUDICACIÓN: procedemento aberto. PROPOSICIÓNS: os licitadores poderán presentar proposicións no Rexistro Xeral do Concello de Santiago de Compostela (r/ Presidente Salvador Allende, n.º 4, CP 15705 Santiago), entre as 9.00 e as 14.00 horas, dentro do prazo de 40 días naturais, ata o 5 de maio de 2015. CLASIFICACIÓN DO CONTRATISTA: grupo P, subgrupo 1, categoría d. DOCUMENTACIÓN e INFORMACIÓN: perfil municipal de contratante: www.santiagodecompostela.org.CRITERIOS DE ADXUDICACIÓN: son os sinalados no artigo 10.3 do prego de cláusulas administrativas. A) CRITERIOS DE ADXUDICACIÓN VALORABLES EN FORMA DE CIFRAS OU PORCENTAXES 1.–Oferta económica (60 puntos). As empresas clasificaranse inicialmente por orde de mellor a peor seguindo o criterio de “prezo máis baixo da oferta”. Outorgarase a puntuación máxima de 60 puntos á oferta máis baixa e adxudicaranse ao resto das ofertas a puntuación resultante da aplicación da seguinte formula: Pi = Pmax – Pmax ((Bmax – Bi) / Bmax ) 2 (1) Sendo: Pi = puntuación da oferta Pmax = puntuación máxima posible (60 pts) Bmax = baixa máxima en % Bi = baixa porcentual de cada unha das ofertas 2.–Prezo medio de mantemento anual por punto de luz (5 puntos). As empresas propoñerán unha baixa a aplicar sobre o prezo medio anual de mantemento por punto de luz, que se establece en: 28,6212 euros/ano. Este % servirá única e exclusivamente para realizar o cálculo correspondente á revisión anual como resultante da variación do número total de unidades en máis ou en menos por mor de novas incorporacións de instalacións de iluminación. A fórmula de aplicación para o reparto de puntos será a indicada anteriormente (1). 3.–Cadro de prezos para a execución de obras (10 puntos). As empresas propoñerán unha baixa sobre o cadro de prezos que se achega como Anexo V do prego técnico de aplicación. Estes prezos logo da aplicación da baixa ofertada serán os vixentes durante o ano para a execución das obras que o Concello aprobe a cargo da partida de reformas incluída tamén no prego técnico. O reparto de puntos para este apartado realizarase identicamente mediante a aplicación de fórmula (1) B) CRITERIOS DE ADXUDICACION NON VALORABLES EN FORMA DE CIFRAS OU PORCENTAXES B.1.–Proxecto e/ou Plan de execución do servizo (15 puntos). Neste apartado valorarase o programa de execución dos traballos incluídos no presente prego, a organización do servizo, o sistema adoptado para a inspección das instalacións, os programas de inspección e recollida de avisos, sistema adoptado para a actualización do Gis e Citigis e o software de control de facturación de enerxía eléctrica. B.2.–Medios persoais (15 puntos). Presentarase compromiso formal de adscripción especificando o grao de dedicación e a documentación acreditativa do equipo humano e os seus requisitos mínimos establecidos no Prego. No caso de non poder presentar a dita documentación valorarase o presente apartado con 0 puntos. Valorarase o persoal posto a disposición do contrato e o seu grao de dedicación, a súa cualificación profesional e a súa experiencia en contratos da mesma natureza. A puntuación distribuirase da seguinte forma: 1. Responsable de conservacion e mantemento (ata 5 puntos). a) Titulación Universitaria acorde co obxecto do contrato. – Grao medio ou equivalente: 1 puntos. b) Grao de dedicación ao contrato: – Parcial con prioridade: 1 punto. – Exclusiva: 2 puntos. c) Experiencia superior a 5 anos en contratos da mesma natureza: 2 puntos.2. Encargado xeral (ata 5 puntos). a) Grao de dedicación ao contrato. – Parcial con prioridade: 1 punto. – Exclusiva: 2 puntos. b) Experiencia acumulada en contratos da mesma natureza (ata 3 puntos). – Inferior a 5 anos: 0 puntos. – Superior a 5 anos e inferior a 6 anos: 0,75 puntos. – Por cada ano completo a partir do 5.º ano: 0,15 puntos ata o máximo total previsto de 3 puntos.3. Outros medios persoais (ata 5 puntos). a) Técnico en prevención de riscos laborais e responsable de seguridade e saúde do contrato (ata 2 puntos). – Dedicación exclusiva ao contrato: 1 punto. – Experiencia superior a 4 anos en contratos da mesma natureza: 1 punto. b) Técnico en delineación con coñecementos de electricidade e informática a nivel de usuario e manexo de programas tipo GIS (ata 3 puntos). – Dedicación exclusiva ao contrato: 1 punto. – Experiencia ata 5 anos en contratos da mesma natureza: 1 punto. – Experiencia superior a 5 anos, a razón de 0,2 puntos por ano ata un máximo de 2 puntos. B.3.–Medios materiais (ata 15 puntos). Valoraranse os medios materiais asignados ao cumprimento do contrato tendo en conta a idoneidade dos mesmos e a súa calidade, tanto de maquinaria, equipos de traballo e medios técnicos como dos materiais a utilizar nas tarefas de conservación, reparación e pequenas reformas ou ampliacións. A puntuación repartirase da seguinte forma: a) Vehículos (ata 5 puntos). Neste apartado valoraranse as características e número de vehículos aportados para a execución do servizo. Non se admitirán vehículos con idade superior a 5 anos ou kilometraxe superior a 50.000 km. b) Maquinaria, medios técnicos, equipos para medida de iluminación, instalacións, etc. destinados ao cumprimento do contrato (ata 5 puntos). c) Medios utilizados para a actualización permanente dos sistemas Gis e Citigis, características e operatividade dos sistema de comunicacións, recepción e seguimento de avisos e incidencias (ata 5 puntos). B.4.–Propostas de solucións técnicas que impliquen aforro de enerxía nas instalacións ou incremento de seguridade das mesmas (ata 10 puntos). Dentro destas propostas valoraranse ata un máximo de 5 puntos calquera tipo de solución que permita baixar o consumo enerxético das instalacións co menor custo asociado. Terán igual valoración (5 puntos) aquelas que repercutan na maior seguridade das instalacións, adaptación das mesmas á regulamentación actual (onde fose necesario), mellora dos sistemas de protección, envolventes, etc. O máximo importe que se poderá establecer dentro deste tipo de propostas será de 100.000 €/ano (IVE incluído). Dito importe non terá revisión anual de ningún tipo. As solucións propostas deberán ser valoradas en termos monetarios e poderán ser ou non admitidas ou desenvoltas polo Concello en función do seu maior ou menor grao de interese. GARANTÍA DEFINITIVA: 5% do importe de adxudicación. APERTURA DE PLICAS: as datas de apertura dos sobres que conteñen os diferentes criterios de adxudicación a valorar nesta licitación, que terán lugar en acto público no Departamento de Contratación (R/ Presidente Salvador Allende n.º 6-8), anunciaranse previamente no perfil de contratante do órgano de contratación nos termos sinalados no prego de cláusulas administrativas. GASTOS DE ANUNCIOS: o gasto derivado das publicacións desta licitación será por conta do adxudicatario. Santiago de Compostela, 30 de marzo de 2015. O CONCELLEIRO DELEGADO DE RÉXIME INTERIOR E ADMINISTRACIÓN PÚBLICA-ÁREA DE CONTRATACIÓN Asdo.: Manuel Martínez Varela